Otvorena znanost u Hrvatskoj

29th Annual STI-ENID Conference 2025
2025-09-03 - 2025-09-05 | Bristol, Ujedinjeno Kraljevstvo
Ovogodišnja međunarodna konferencija o pokazateljima znanosti i tehnologije STI-ENID održat će se od 3. do 5. rujna 2025. godine u Bristolu. Konferencija pod nazivom Reconciliation of Research and Measurement istražuje podjele u metodologiji, epistemologiji i znanstvenim pokazateljima, uz poseban naglasak na pitanja jednakosti i raznolikosti u znanstvenom istraživanju.
Organizator konferencije je Sveučilište u Bristolu, a teme konferencije uključuju aktualne izazove poput interpretacije i primjene CoARA standarda, suradnje s novom generacijom meta-istraživača te usvajanja alata za jačanje zajednice.
Više informacija i prijave dostupne su na poveznici.

Community of Practice: Public Libraries & Citizen Science
2025-09-04 15:00, 2025-11-06 15:00 (Europe/Paris) | Zoom
Pridružite se online seriji događanja „Community of Practice: Public Libraries & Citizen Science“ koju organiziraju SciStarter, ECS Academy i PL2030 u sklopu projekta European Citizen Science. Ova redovita online okupljanja, koja će se održavati tijekom 2025. godine, povezat će knjižnice kako bi dijelile iskustva, najbolje prakse i smjernice za razvoj svojih akcijskih planova za građansku znanost:

6. veljače 2025. (15:00 CET)
8. svibnja 2025. (15:00 CET)
4. rujna 2025. (15:00 CET)
6. studenog 2025. (15:00 CET)

Bilo da tek počinjete ili želite razviti svoj program građanske znanosti, ovo je prilika za suradnju i usavršavanje.
Registrirajte se klikom na poveznicu.

PUBMET2025 – The 12th Conference on Scholarly Communication in the Context of Open Science
2025-09-11 - 2025-09-12 | Fakultet prehrambene tehnologije i biotehnologije, Pierottijeva ul. 6, Zagreb, Croatia (Local Name: Hrvatska)
PUBMET2025, 12. konferencija o znanstvenoj komunikaciji u kontekstu otvorene znanosti, održat će se od 11. do 12. rujna 2025. godine na Fakultetu prehrambene tehnologije i biotehnologije u Zagrebu. Sudionici će imati priliku razmijeniti ideje i upoznati se s najnovijim trendovima koje oblikuju budućnost znanstvene komunikacije.
Vodeći stručnjaci i znanstvenici okupit će se kako bi raspravljali o ključnim pitanjima: što čini istraživanje kvalitetnim, na koji način otvorena znanost doprinosi diseminaciji znanstvenih rezultata te kakav utjecaj imaju sveučilišta, knjižnice, izdavači i pružatelji usluga na znanstvenu izvrsnost.
Više informacija i prijave dostupne su na poveznici.

Open Science Fair 2025 – Fusing forces – accelerating open science through collaboration
2025-09-15 - 2025-09-17 | Ženeva, Švicarska
Open Science Fair 2025 održat će se od 15. do 17. rujna 2025. godine u CERN-ovu znanstvenom centru Science Gateway u Ženevi, Švicarska. Ova međunarodna konferencija naglašava važnost međunarodnih, međuinstitucijskih i međusektorskih partnerstava u oblikovanju budućnosti otvorene znanosti, u vremenu kada globalni izazovi zahtijevaju zajedničku inteligenciju i otvorenu suradnju.
Ovogodišnje izdanje, pod temom „Fusing forces – accelerating open science through collaboration“, usmjereno je na istraživanje kako različiti oblici suradnje mogu ubrzati znanstvena otkrića, poboljšati pristup znanju i doprinijeti stvaranju pravednijeg i transparentnijeg istraživačkog sustava. Poseban naglasak stavlja se na interdisciplinarnu i globalnu suradnju te ulogu umjetne inteligencije u budućnosti otvorene znanosti.
Konferencija okuplja znanstvenu zajednicu, knjižnice, izdavače, kreatore politika, predstavnike civilnog društva, administratore, inovatore u znanstvenoj komunikaciji i sve dionike zainteresirane za otvorenu znanost. Sudionici će kroz prezentacije, panele, radionice, demonstracije i postere imati priliku razmijeniti iskustva i zajednički oblikovati smjernice za budući razvoj otvorene znanosti.
Glavne tematske cjeline su:

Utjecaj otvorene znanosti
Otvorenost i sigurnost istraživanja
Otvorena znanstvena infrastruktura
Reforma vrednovanja istraživanja
Edukacije o otvorenoj znanosti

Konferenciju organizira OpenAIRE u suradnji s CERN Open Science Office uz podršku brojnih međunarodnih partnera.
Više informacija potražite na poveznici: https://www.opensciencefair.eu/registration-2025

Simpozij "Research Quality Improvement"
2025-09-18 - 2025-09-19 | Park prirode Žumberak, Slani Dol 1, Samobor, 10430, Croatia (Local Name: Hrvatska)
Simpozij “Research Quality Improvement” o unapređenju kvalitete i utjecaja znanstvenog istraživanja održat će se 18. i 19. rujna 2025. godine u Parku prirode Žumberak. Simpozij okuplja istraživače, izdavače, predstavnike znanstvenih institucija, financijere, donositelje politika, i sve ostale zainteresirane i povezane sa znanošću i znanstvenim istraživanjima, s ciljem poticanja rasprave o povećanju kvalitete i utjecaja znanstvenog istraživanja u Hrvatskoj. Za unapređenje kvalitete, utjecaja i inkluzivnosti istraživanja nužne su sustavne promjene temeljene na metaistraživanju, ali uz suradnju svih dionika. Ovaj dvodnevni simpozij obuhvatit će različite teme poboljšanja istraživanja i uključiti perspektive širokog kruga sudionika.
Organiziran je neplaćeni prijevoz iz Zagreba, a registracija se vrši elektroničkom poštom na adresu Danijela.Zanko@irb.hr.
Prijave za postersko izlaganje mogu se poslati do 15. srpnja, a sažetak možete poslati na aculina@irb.hr.
Više informacija potražite na poveznici: https://rqi.irb.hr/symposium

OASPA 2025 Conference on Open Access Scholarly Publishing: Embracing the Complexity - how do we get to 100% OA?
2025-09-22 - 2025-09-24 | Irish College Leuven, Belgija
OASPA [Open Access Scholarly Publishing Association] godišnja konferencija okuplja stručnjake i dionike iz zajednice otvorenog pristupa, potičući razmjenu ideja, povezivanje i inovativna rješenja. U 2025. godini fokusirat će se na složene izazove povezane s težnjom za postizanjem 100% otvorenog pristupa te ključna pitanja koja proizlaze iz ovog cilja.
Primjerice, može li sama ta težnja skrenuti pozornost s kvalitete, održivosti i inkluzivnosti u znanstvenoj komunikaciji? Trebamo li uopće ciljati na 100% otvoreni pristup i što to zapravo znači? Kako se možemo uhvatiti u koštac s temeljnim izazovima u istraživačkoj kulturi i istraživačkom integritetu? Odvlači li fokus na prijelaz sa sadržaja iza paywall sustava na otvoreni pristup pažnju od onih koji već osiguravaju 100% otvoreni pristup? I na koji način širi geopolitički kontekst utječe na naše ambicije?
Konferencija će se održati od 22. do 24. rujna 2025. u Irish College Leuven, Belgija, pružajući priliku za umrežavanje i oblikovanje smjera otvorenog pristupa na globalnoj razini.
Više informacija klikom na poveznicu!

ENRIO 2025 Congress on Research Integrity Practice
2025-09-22 - 2025-09-24 | Hibridno
Kongres ENRIO 2025 održat će se od 22. do 24. rujna 2025. u Ljubljani i nastavit će novouspostavljeni dvogodišnji niz događanja posvećenih praksi istraživačkog integriteta (RI) i razvoju odgovornog istraživanja u Europi. ENRIO 2025 organiziraju European Network of Research Integrity Offices (ENRIO) i Sveučilište u Ljubljani, Slovenija. Kongres je namijenjen svima zainteresiranima i uključenima u unapređenje i održivu provedbu dobrih RI praksi i politika.
Tematski će Kongres naglasiti dinamiku moći u istraživanju i institucionalnu odgovornost za poticanje otvorenog, sigurnog i uključivog istraživačkog okruženja kao temelja RI u svakodnevnoj praksi. U širem globalnom kontekstu to također podrazumijeva prepoznavanje pravednosti, ravnopravnosti i raznolikosti kao ključnih sastavnica RI, kako je istaknuto u Izjavi iz Cape Towna iz 2022. Izlaganja će odražavati niz izazova, kao i praktična i nova rješenja za prevenciju i podizanje svijesti.
Više informacija o događanju pronađite na poveznici: https://enrio2025.si/

Open Science Conference 2025
2025-10-08 - 2025-10-09 | Hamburg, Njemačka
Open Science Conference 2025, međunarodna konferencija posvećena pokretu otvorene znanosti, održat će se 8. i 9. listopada 2025. godine uživo u Hamburgu nakon niza virtualnih izdanja. Ovaj događaj okuplja istraživače, stručnjake za upravljanje istraživačkim podacima, knjižničare, pružatelje infrastrukture, kreatore politika i druge ključne dionike kako bi razgovarali o trenutačnim izazovima i budućnosti otvorene znanosti.
Poseban fokus ovogodišnje konferencije bit će usmjeren na odnos otvorene znanosti i umjetne inteligencije. Brza implementacija umjetne inteligencije i pripadajućih alata u znanstvena istraživanja donosi nove izazove, ali i prilike za daljnji razvoj otvorenih znanstvenih praksi. Postavlja se pitanje kako novonastale procese uskladiti s temeljnim vrijednostima otvorene znanosti: transparentnošću, dostupnošću, ponovljivošću, interoperabilnošću i ponovnom uporabom.
Više informacija i prijave dostupne su na poveznici.

The 4th United Nations Open Science and Open Scholarship Conference
2025-10-16 - 2025-10-18 | Hibridno
Konferencija The 4th United Nations Open Science and Open Scholarship održat će se od 16. do 18. listopada 2025. u sjedištu Sveučilišta Ujedinjenih naroda (United Nations University – UNU) u Tokiju, uz mogućnost online sudjelovanja. Konferencija će okupiti kreatore politika, predstavnike međunarodnih organizacija, znanstvenike, knjižničare, izdavače i predstavnike civilnog društva.
Glavna tema konferencije usmjerena je na promjene u znanosti i znanstvenom izdavaštvu u skladu s Paktom za budućnost (Pact for the Future), praćenje napretka u nacionalnim i međunarodnim inicijativama otvorene znanosti te poticanje suradnje koja će osigurati uključivost država, zajednica i pojedinaca u navedene procese. Poseban naglasak stavlja se na ulogu otvorene znanosti i otvorenog znanstvenog izdavaštva u smanjenju globalnih nejednakosti u pristupu znanju, ubrzavanju provedbe Agende 2030 i ostvarenju 17 ciljeva održivog razvoja (SDGs).
Sudionici će imati priliku raspravljati o ključnim izazovima vezanima uz pristup znanstvenim resursima i osiguravanje jednakih mogućnosti za sve. U skladu s Preporukom UNESCO-a o otvorenoj znanosti (UNESCO Recommendation on Open Science), naglasak će biti na načelima uzajamnog pristupa znanju za sve stvaratelje i korisnike znanstvenih informacija, bez obzira na zemljopisnu lokaciju, disciplinu ili društveni kontekst.
Više informacija i prijave dostupne su na poveznici.

Tjedan otvorenog pristupa 2025. u NSK
2025-10-20 - 2025-10-22 | Online
Povodom Tjedna otvorenog pristupa 2025. Nacionalna i sveučilišna knjižnica u Zagrebu organizira niz mrežnih edukacija posvećenih temi Tko je vlasnik našeg znanja?
Ovogodišnja tema poziva na promišljanje o pristupu, pravima i odgovornostima u suvremenom znanstvenom okružju te o načinima na koje se znanje stvara, dijeli i vrednuje. Program je namijenjen knjižničarima svih vrsta knjižnica, ali i svima zainteresiranima za pitanja otvorene znanosti. Sudionici će imati priliku bolje razumjeti njezina temeljna načela, upoznati korisne alate i primjere dobre prakse te doprinijeti promicanju slobodnog pristupa znanstvenim informacijama.
Predavanja će se održavati putem platforme MS Teams od 20. do 22. listopada i donose relevantne uvide te praktične smjernice iz područja otvorene znanosti, autorskog prava, bibliometrije i građanske znanosti.
Zbog praćenja broja sudionika potrebna je prijava putem obrazaca navedenih u rasporedu. Prijavljenima će svaki dan biti poslana poveznica za praćenje programa, a za sudjelovanje je potreban korisnički račun povezan s e-adresom navedenom u prijavi.
Raspored i obrasce za registraciju pronađite klikom na poveznicu.

Tjedan otvorenog pristupa 2025. na Institutu Ruđer Bošković
2025-10-20 - 2025-10-24 | Institut Ruđer Bošković, Zagreb
U sklopu Tjedna otvorenog pristupa 2025. godine, Centar za znanstvene informacije Instituta Ruđer Bošković pridružuje se obilježavanju ovog međunarodnog događaja nizom zanimljivih predavanja, kolokvija i radionica otvorenih za sve zainteresirane.
Ovogodišnja tema postavlja važno pitanje: „Tko je vlasnik našeg znanja?“. Ona poziva znanstvenu i širu zajednicu da preispita kako se znanje stvara, dijeli i vrednuje te čiji se glasovi u tom procesu čuju.
Zašto sudjelovati?
Otvoreni pristup nije samo načelo – to je put prema transparentnijem i učinkovitijem znanstvenom sustavu. Sudjelovanjem u događanjima Tjedna otvorenog pristupa istraživači, doktorandi, knjižničari, urednici časopisa i svi zainteresirani dobit će priliku: naučiti kako učiniti svoje istraživanje vidljivijim i dostupnijim, razumjeti ulogu autorskih prava i otvorenih licencija, te upoznati alate koji podržavaju otvorenu znanost.
PROGRAM TJEDNA OTVORENOG PRISTUPA 2025.

20. 10. 2025. u 10:00 — 164. kolokvij CZI-ja – Zrinka Alilović i Helena Šarić: CroRIS kao podrška otvorenoj znanosti (online)

Opis: Predavanje o ulozi CroRIS-a u promicanju otvorene znanosti, boljoj vidljivosti istraživanja i transparentnosti znanstvenih podataka u Hrvatskoj.
21. 10. 2025. u 10:00 — 165. kolokvij CZI-ja – Iva Melinščak Zlodi: Autorsko pravo u politikama i zahtjevima otvorene znanosti u hrvatskim znanstvenim ustanovama (online)

Opis: Pregled politika otvorene znanosti u Hrvatskoj te izazova i prilika vezane uz autorska prava.

22. 10. 2025. u 10:00 — 166. kolokvij CZI-ja – Ana Zečević: Portal Otvorena znanost u Hrvatskoj (online)

Opis: Predstavljanje portala Otvorena znanost u Hrvatskoj – središnjeg mjesta za informacije, alate i suradnju u području otvorene znanosti.

Više informacija o događaju i prijavama pronađite na web stranici Centra za znanstvene informacije Instituta Ruđer Bošković.

CroRIS kao podrška otvorenoj znanosti
2025-10-20 10:00 - 11:00 | Online
Institut Ruđer Bošković započinje ovogodišnji Tjedan otvorenog pristupa zanimljivim predavanjem Zrinke Alilović i Helene Šarić pod nazivom “CroRIS kao podrška otvorenoj znanosti“. Pridružite im se 20. listopada od 10:00 do 11:00 sati na 164. kolokviju Centra za znanstvene informacije i otkrijte kako CroRIS može transformirati vaša istraživanja, čineći ih dostupnijima, transparentnijima i vidljivijima široj znanstvenoj zajednici.
Predstavit će se uloga CroRIS-a kao centraliziranog sustava za upravljanje informacijama o istraživačkoj infrastrukturi i znanstvenim aktivnostima u Hrvatskoj koji omogućuje standardizaciju i povezivanje podataka za jednostavniji pristup rezultatima istraživanja.
Bit će istaknuti praktični primjeri korištenja CroRIS-a, njegova uloga u promoviranju transparentnosti, suradnje i otvorenosti unutar hrvatske znanstvene zajednice te doprinos njegovoj vidljivosti i razvoju unutar nacionalnog i međunarodnog konteksta.
Događaj će se održati online putem Zoom platforme. Registrirati se možete putem ove poveznice.
Više informacija o događaju pronađite na web stranici Centra za znanstvene informacije Instituta Ruđer Bošković.

Autorsko pravo u politikama i zahtjevima otvorene znanosti u hrvatskim znanstvenim ustanovama
2025-10-21 10:00 - 11:00 | Institut Ruđer Bošković, Zagreb
Iva Melinščak Zlodi s Filozofskog fakulteta u Zagrebu održat će predavanje 21. listopada od 10:00 do 11:00 sati [online]. Kolokvij je dio Tjedna otvorenog pristupa 2025., a fokus je na izazovima i prilikama koje autori – znanstvenici, nastavnici i istraživači – susreću u okviru otvorene znanosti.
Izlaganje će se fokusirati na ulogu autorskog prava u zahtjevima financijera i institucija te kako hrvatske politike otvorene znanosti pristupaju dijeljenju publikacija, podataka i obrazovnih sadržaja. Posebna će se pažnja posvetiti otvorenim licencijama i podršci koju institucije pružaju autorima u ostvarivanju otvorenog pristupa.
Predavanje je namijenjeno svima koji žele bolje razumjeti pravni i institucionalni okvir otvorene znanosti i njegov utjecaj na svakodnevnu znanstvenu praksu.
Kolokvij će se održati online putem platforme Zoom. Registrirati se možete putem ove poveznice.
Više informacija o događaju pronađite na web stranici Centra za znanstvene informacije Instituta Ruđer Bošković.

Crossref Annual Meeting and Board Election 2025
2025-10-22 - 2025-10-23 | Online
Crossref Annual Meeting and Board Election 2025 održat će se online 22. i 23. listopada 2025. godine. Događaj je namijenjen članovima Crossref zajednice iz više od 160 zemalja te svim zainteresiranim dionicima znanstvenog ekosustava. Ovogodišnji program uključuje predstavljanje rezultata izbora za Upravni odbor, novosti iz rada Crossref tima, brze prezentacije članova zajednice te obilježavanje 25. obljetnice Crossref-a.
Sudionici će imati priliku čuti najnovija iskustva i projekte iz područja znanstvene komunikacije, izdavaštva, knjižničarstva, tehnologije i metapodataka te sudjelovati u raspravama o budućnosti zajedničke mreže znanstvenih metapodataka. Poseban naglasak bit će stavljen na priče i inicijative koje pokazuju kako se Crossref razvijao kroz proteklih 25 godina i kakvu ulogu ima u današnjim praksama otvorene znanosti.
Više informacija i prijave dostupne su na poveznici.

Tjedna otvorenog pristupa 2025. Udruge Penkala
2025-10-22 - 2025-10-28 | Hibridno
Povodom međunarodnog Tjedna otvorenog pristupa udruga Penkala i ove godine organizira niz tematskih predavanja!
Online predavanja:

22.10. u 12:00 – Research Agora: from full hard drives to full CVs, Isabel Barriuso Hortega & Pablo Hernandez

23.10. u 12:00 – Što znači biti data steward?, Dejana Carić (SRCE)

24.10. u 12:00 – Važnost preregistracije znanstvenih istraživanja, doc. dr. sc. Ivan Buljan (FFST, CroRIN)

Događaj uživo – 28.10. u 15:00, Institut za fiziku (uz domjenak):

Stavovi i prakse hrvatskih znanstvenika o otvorenoj znanosti – Una Pale, Maja Hoić (Penkala)

Znanost i umjetna inteligencija: prilike i opasnosti – izv. prof. dr. sc. Goran Delač (FER)

Koga je briga za istraživačke podatke? – Marijana Glavica (FFZG)

FEMLEAD: poticanje ženskog vodstva u otvorenoj znanosti – izv. prof. dr. sc. Ivana Hebrang Grgić i izv. prof. dr. sc. Tomislav Ivanjko (FFZG)

Događaj s Instituta za fiziku bit će dostupan i putem YouTube streama.
Prijave na poveznici: https://udruga-penkala.hr/oaweek2025/

Portal Otvorena znanost u Hrvatskoj
2025-10-22 10:00 - 11:00 | Online
Tijekom Tjedna otvorenog pristupa 2025. portal Otvorena znanost u Hrvatskoj predstavit će Ana Zečević s Instituta Ruđer Bošković.
Tijekom predavanja bit će predstavljena misija i funkcionalnosti portala, uključujući ključne pojmove, najnovija događanja, edukativne materijale i ideje za stručno usavršavanje u području otvorene znanosti. Sudionici će imati priliku vidjeti kako se mogu aktivno uključiti u razvoj portala i ojačati zajednicu otvorene znanosti u Hrvatskoj.
Predavanje je namijenjeno istraživačima, studentima, knjižničarima, urednicima znanstvenih časopisa, kreatorima politika i svima koji žele doprinijeti transparentnom, reproducibilnom i društveno korisnom znanstvenom radu.
Pridružite nam se 22. listopada od 10:00 do 11:00 sati i otkrijte kako otvorena znanost može unaprijediti vaša istraživanja, suradnju i inovacije!
Događaj će se održati online putem Zoom platforme. Registrirati se možete putem ove poveznice.
Više informacija o događaju pronađite na web stranici Centra za znanstvene informacije Instituta Ruđer Bošković.

Tjedan otvorenog pristupa 2025. u SRCU: Certificiranje u Hrčku – dijamantni časopisi
2025-10-22 11:00 - 13:00 | Sveučilišni računski centar (Srce), Josipa Marohnića 5, Zagreb
Sveučilišni računski centar Srce i ove se godine pridružuje obilježavanju Tjedna otvorenog pristupa (20.–26. listopada) događanjem Razgovori u Srcu: Certificiranje u Hrčku – dijamantni časopisi, koje će se održati u srijedu, 22. listopada u 11 sati, u prostoru Srca (Josipa Marohnića 5, Zagreb).
U programu sudjeluju Ljiljana Jertec Musap i Iva Vidović (Srce) s izlaganjem Standardi izvrsnosti u otvorenom izdavaštvu, nakon čega slijedi rasprava o modelu dijamantnog otvorenog pristupa (Diamond OA), koji uklanja financijske prepreke za autore i čitatelje.
Bit će predstavljeni europski standardi za dijamantno izdavaštvo i planovi za certificiranje časopisa u Hrčku prema kriterijima, preporukama i novim standardima poput Diamond Open Access Standarda (DOAS) i Diamond Discovery Huba (DDH).
Hrčak već gotovo dva desetljeća okuplja hrvatske časopise u otvorenom pristupu, a novim inicijativama želi dodatno unaprijediti kvalitetu i vidljivost domaćeg znanstvenog izdavaštva.
Prijavite se putem poveznice i sudjelujte u raspravi o budućnosti dijamantnog otvorenog pristupa i nekomercijalnog znanstvenog izdavaštva.

OILS Conference 2025
2025-10-23 | Hibridno
Konferencija OILS 2025 – Open Innovation in Life Sciences održat će se 23. listopada 2025. godine na UZH Irchel Campusu u Zürichu, a posvećena je otvorenim inovacijama u području biomedicinskih znanosti. Konferencija povezuje istraživače, predstavnike akademije i industrije u raspravama o otvorenoj znanosti i inovacijama. Glavna tema jednodnevne konferencije je “The Future is Open: Innovating at the Nexus of Academia and Industry”. Poseban naglasak stavljen je na mlade istraživače iz svih područja biomedicinskih znanosti, kojima se pruža prilika za razmjenu ideja, razvoj karijere i umrežavanje. Sudionici će raspravljati o ključnim pitanjima, uključujući poticanje otvorene suradnje među istraživačima, jačanje povezanosti relevantnih dionika te promicanje inovacija u okviru otvorene znanosti.
Više informacija i prijave dostupne su na poveznici.

Znanstveni safari: kako preživjeti među predatorskim časopisima
2025-10-27 11:00 - 12:00 | Online
Centar za znanstvene informacije Instituta Ruđer Bošković započinje seriju od tri online predavanja u sklopu projekta PATTERN (Piloting open and responsible Activities and Trainings Towards the Enhancement of Researchers Networks), koji je dio programa Obzor Europa. Pridružite se Martini Žugaj 27. listopada od 11:00 do 12:00 sati i otkrijte kako prepoznati vjerodostojne izdavače i izbjeći predatorske prakse u znanstvenom objavljivanju.
U svijetu znanstvenog izdavaštva istraživači se često suočavaju s izazovom prepoznavanja pouzdanih časopisa i konferencija. Između zahtjeva otvorenog pristupa, pritiska na objavljivanje i sve raširenijih predatorskih praksi, pronalazak sigurnog puta do vjerodostojnog objavljivanja postaje sve složeniji zadatak.
Predavanje će biti posvećeno prepoznavanju vjerodostojnih izdavača i izbjegavanju predatorskih praksi, uz naglasak na to kako sigurno objaviti vlastito istraživanje u otvorenom pristupu. Sudionici će saznati koje smjernice, alati i provjerene strategije mogu pomoći u zaštiti njihova rada, vremena i profesionalne reputacije u kontekstu otvorene znanosti.
Događaj će se održati online putem Zoom platforme. Registrirati se možete putem ove poveznice.
Više informacija o događaju pronađite na web stranici Centra za znanstvene informacije Instituta Ruđer Bošković.

Open Science Day 2025
2025-10-28 11:00 - 16:00 | Hibridno
Sedmi po redu Open Science Day održat će se 28. listopada 2025. godine u hibridnom formatu – uživo na Sveučilištu u Mannheimu te putem platforme Zoom. Događaj, koji zajednički organiziraju BERD@NFDI i Open Science Office Sveučilišta u Mannheimu, namijenjen je istraživačima i članovima akademske zajednice. Cilj konferencije je predstaviti i podijeliti različite aktivnosti i iskustva u području otvorene znanosti.
Ovogodišnji glavni govornik bit će Vasilka Paunova, pravna savjetnica BERD@NFDI, koja će održati predavanje Open and GDPR-Compliant Science te predstaviti pravne izazove koje otvorena znanost i upravljanje istraživačkim podacima donose.
Tijekom programa bit će predstavljene teme poput uloge otvorene znanosti i upravljanja istraživačkim podacima u istraživanjima, kao i sve većih zahtjeva znanstvenih časopisa vezanih uz transparentnost.
Više informacija i prijave dostupne su na poveznici.

Nordic Workshop on Bibliometrics and Research Policy 2025
2025-10-29 - 2025-10-31 | Bergen, Norveška
Trideseto izdanje Nordijske radionice o bibliometriji i istraživačkoj politici (NWB 2025) održat će se od 29. do 31. listopada 2025. godine zgradi Sveučilišta u Bergenu. Radionica okuplja stručnjake iz područja bibliometrije te informacijskih znanosti.
Sudionici će imati priliku upoznati se s najnovijim bibliometrijskim istraživanjima iz nordijske regije i šire, raspraviti izazove primjene bibliometrijskih metoda u istraživačkim politikama te promišljati o ulozi bibliometrije u sustavu vrednovanja istraživačkog rada.
Radionica je otvorena za istraživače, doktorande, informacijske stručnjake i sve koji se bave razvojem bibliometrijskih pokazatelja u području znanosti, tehnologije i visokog obrazovanja.
Više informacija i prijave dostupne su na poveznici.

EOSC Symposium 2025
2025-11-03 - 2025-11-05 | Bruxelles, Belgija
Vodeći godišnji događaj Europskog oblaka za otvorenu znanost (EOSC), EOSC Symposium 2025, održat će se od 3. do 5. studenoga 2025. u Bruxellesu. Ovogodišnje izdanje označit će prijelaz Udruženja EOSC u operativnu fazu te okupiti ključne dionike iz znanstvenog i političkog okruženja koji zajednički doprinose razvoju EOSC-a.
Sudionike očekuju rasprave, informacije o razvoju i izazovima unutar Udruženja EOSC, kao i prilike za umrežavanje s predstavnicima sveučilišta, istraživačkih infrastruktura, izdavača, nacionalnih inicijativa i kreatorima politika. Program će uključivati predavanja i rasprave o otvorenoj znanosti, umjetnoj inteligenciji u kontekstu FAIR podataka, sigurnosti i upravljanju istraživačkim podacima, digitalizaciji te dugoročnom očuvanju znanstvenih podataka.
Simpozij je namijenjen istraživačima, kreatorima politika, koordinatorima projekata, organizacijama i svima koji aktivno sudjeluju u izgradnji europskog znanstvenog ekosustava temeljenog na otvorenoj znanosti.
Prva faza registracija, namijenjena prioritetnim dionicima, započinje tijekom ljeta, dok će druga faza, otvorena za sve zainteresirane, biti dostupna početkom jeseni. Simpozij će biti moguće pratiti i online.
Poziv za prijavu kratkih izlaganja i demonstracija otvoren je do 5. rujna 2025., a više informacija i prijave dostupne su na poveznici.

Tko se boji izdavača još? Kako zadržati prava i izbjeći zamke izdavača
2025-11-03 11:00 - 12:00 | Online
Centar za znanstvene informacije Instituta Ruđer Bošković nastavlja seriju od tri online predavanja u sklopu projekta PATTERN (Piloting open and responsible Activities and Trainings Towards the Enhancement of Researchers Networks), koji je dio programa Obzor Europa. Pridružite se Loreni Palameti 3. studenog od 11:00 do 12:00 sati i saznajte kako upravljati autorskim pravima i zadržati prava u različitim vrstama časopisa.
Ovo predavanje bavit će se pitanjima autorskih prava i strategijama zadržavanja prava (Rights Retention Strategy) u različitim vrstama znanstvenih časopisa — od zlatnog i dijamantnog otvorenog pristupa, preko hibridnih časopisa i preprint servera, do platforme Open Research Europe i časopisa na pretplatu.
Poseban naglasak bit će stavljen na bolje razumijevanje i pravilnu primjenu Creative Commons licencija, koje predstavljaju temelj za učinkovito dijeljenje i ponovnu uporabu znanstvenih rezultata u skladu s načelima otvorene znanosti.
Događaj će se održati online putem Zoom platforme. Registrirati se možete putem ove poveznice.
Više informacija o događaju pronađite na web stranici Centra za znanstvene informacije Instituta Ruđer Bošković.

Diamond OA communities-of-practice in action
2025-11-05 10:00 | Online
Što zapravo znači dijamantni otvoreni pristup? Iako taj pojam različitim zajednicama znači različite stvari, u središtu mu je ideja objavljivanja bez naknada za autore i izravnog upravljanja od strane istraživača. Neki ga smatraju najinkluzivnijim oblikom otvorenog pristupa, dok drugi ističu izazove održivosti takvog modela.
Na ovom webinaru u organizaciji OASPA, u sklopu serije #OASPAWayfinder, bit će razbijeni česti mitovi i predstavljeni konkretni primjeri dijamantnog otvorenog pristupa iz različitih dijelova svijeta.
Više informacija pronađite na poveznici.

Ireland's National Open Research Festival
2025-11-06 - 2025-11-07 | Dublin, Irska
NORFest 2025 održat će se 6. i 7. studenoga 2025. godine u Royal Irish Academy u Dublinu. Središnja tema ovogodišnjeg izdanja je sinergija, s naglaskom na međusobnu povezanost otvorenih istraživanja unutar nacionalnih i međunarodnih politika te istraživačkih strategija. Događaj je namijenjen istraživačima, kreatorima politika, inovatorima i svim dionicima uključenima u razvoj i provedbu otvorene znanosti.
Tijekom dvodnevnog programa sudionici će imati priliku raspraviti ključna pitanja vezana uz otvorenu znanost, istraživački integritet, reformu sustava vrednovanja istraživanja te nove izazove poput otvorenog softvera i umjetne inteligencije. Festival će kroz predavanja, panel-rasprave i radionice potaknuti suradnju i razmjenu iskustava, a NORF-projekti predstavit će svoja postignuća i rezultate.
Prijave za sudjelovanje bit će otvorene u listopadu, a više informacija i prijave dostupne su na poveznici.

Horizon Europe Open Science requirements in practice
2025-11-07 12:00 - 13:30 | Online
Webinar Horizon Europe Open Science requirements in practice održat će se 7. studenog 2025. godine od 12:00 do 13:30 sati. Događanje je namijenjeno koordinatorima projekata, istraživačima, knjižničarima i stručnjacima za podatke te će pružiti jasne smjernice o obvezama u okviru Horizon Europe vezanima uz otvoreni pristup publikacijama i upravljanje istraživačkim podacima.
Sudionici će imati priliku upoznati se s ključnim zahtjevima Obzor Europa programa, uključujući obvezne i preporučene prakse otvorene znanosti, načine upravljanja i dijeljenja istraživačkih podataka, te pripremu i izvještavanje o planovima upravljanja podacima i publikacijama. Također, bit će predstavljen pregled glavnih alata i usluga koje OpenAIRE pruža kako bi se olakšala usklađenost s tim zahtjevima.
Više informacija i mogućnost prijave bit će objavljeni na poveznici.

Open Science Week 2025
2025-11-10 - 2025-11-12 | Hibridno
Open Science Week 2025, organiziran od strane Radne skupine za otvorenu znanost Udruge sveučilišnih knjižnica Češke, održat će se od 10. do 12. studenog 2025. godine, online putem Zooma te uživo u Pragu i Brnu. Događanje je namijenjeno istraživačima, doktorandima, knjižničarima te svim stručnjacima i suradnicima koji sudjeluju u procesima otvorene znanosti. Tijekom tri dana sudionici će imati priliku sudjelovati u predavanjima stručnjaka i međusobnim raspravama, s naglaskom na otvorenu znanost, upravljanje istraživačkim podacima, otvoreni pristup, građansku znanost te pravne aspekte otvorene znanosti.
Više informacija o registraciji pronađite na poveznici.

Zahtjevi financijera znanstvenih istraživanja vezani uz otvorenu znanost
2025-11-10 11:00 - 12:00 | Online
Centar za znanstvene informacije Instituta Ruđer Bošković zaključuje seriju od tri online predavanja u sklopu projekta PATTERN (Piloting open and responsible Activities and Trainings Towards the Enhancement of Researchers Networks), koji je dio programa Obzor Europa. Pridružite se dr. sc. Bojanu Macanu 10. studenog od 11:00 do 12:00 sati i saznajte kako otvorena znanost sve više postaje ključan čimbenik pri dodjeli istraživačkih potpora te što to konkretno znači za istraživače.
Webinar će pokazati kako otvorena znanost sve više postaje ključan čimbenik pri dodjeli istraživačkih potpora te što to konkretno znači za istraživače. Sudionici će saznati koje obveze postavljaju Hrvatska zaklada za znanost i Europska komisija kroz program Obzor Europa, kao i koje novosti donosi novi Hrvatski plan za otvorenu znanost.
Razotkrit ćemo najčešće mitove o otvorenoj znanosti i podijeliti praktične savjete koji će vam pomoći da bez stresa ispunite tražene uvjete – i pritom unaprijedite vlastiti istraživački rad.
Događaj će se održati online putem Zoom platforme. Registrirati se možete putem ove poveznice.
Više informacija o događaju pronađite na web stranici Centra za znanstvene informacije Instituta Ruđer Bošković.

HMC FAIR Friday – FAIR enough: Semantic Web 101
2025-11-14 10:00 - 11:00 | Online
Sljedeće predavanje u okviru serije HMC FAIR Friday održat će se u petak, 14. studenoga 2025. godine, od 10:00 do 11:00 sati (CET) putem Zoom platforme. Predavač će biti Robert Ulrich s Karlsruhe Institute of Technology (KIT).
Predavanje pod nazivom „FAIR enough: Semantic Web 101” pružit će uvod u temeljne koncepte semantičkog weba, tehnologije koja web transformira iz zbirke dokumenata u mrežu povezanih podataka omogućujući strojevima razumijevanje, integraciju i logičko zaključivanje nad informacijama. Sudionici će se upoznati s osnovnim standardima kao što su RDF, RDFS, OWL i SPARQL, koji zajedno čine temeljnu arhitekturu semantičkog weba.
U drugom dijelu predavanja bit će prikazano kako tehnologije semantičkog weba podržavaju FAIR načela upravljanja podacima (Findable, Accessible, Interoperable, Reusable). Kroz praktične primjere, poput Linked Open Data, vokabulara i metapodatkovnih standarda (npr. DCAT), bit će objašnjeno kako semantičke tehnologije unapređuju kvalitetu, integraciju i otkrivanje podataka u istraživačkom okruženju.
Registracija je otvorena do 14. studenoga 2025. u 09:45 sati (CET).
Više informacija i prijave dostupne su na poveznici.
